מה היה על הדגל שלקחו האמריקאים לירח שלא קיים בדגלים רגילים?
פס מתכת שנועד להחזיק את הדגל כך שיוכל לעמוד בגאון גם בלי רוח
אחת התמונות האיקוניות ביותר מהנחיתה על הירח שייכת לאולדרין, אשר מצדיע לדגל האמריקאי. אז נכון, לא תמצאו רוח על הירח, אבל גם לא תמצאו דגל סטנדרטי בתמונה. שימו לב כי בקצהו העליון של הדגל ישנו פס ישר לחלוטין, שהוא כמובן פס מתכת שנועד להחזיק את הדגל כך שיוכל לעמוד בגאון גם בלי רוח. ולכן הוא פשוט עומד, ולא מתנופף. עדיין יהיו כאלו שיתעקשו כי הדגל מתנופף, אך חלק מהקפלים שנצפים בתמונה הם כתוצאה מהקיפול של הדגל ששכן בחללית במשך ימים ארוכים, ומהעובדה שהאסטרונאוטים נעצו את הדגל באדמת הירח בערך כמו שאתם נועצים שמשייה בחוף לפני שהם צילמו את התמונה בעלת אפקט הגלים בדגל. אם תצפו בסרטון הנעיצה של הדגל כפי שהועבר לטלוויזיה, תוכלו לראות כי הדגל לא מתנפנף בעת הצילום האיקוני.
הדגל שלקחו האמריקאים לירח כלל פס מתכת שנועד להחזיק אותו במצב פרוש גם ללא רוח.